ՀԻՄՆԱՎՈՐՈՒՄ    
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ԵՎ 2025 ԹՎԱԿԱՆԻ ՍԵՊՏԵՄԲԵՐԻ 11-Ի N1308-Ն ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ՀԱՄԱՁԱՅՆԱԳՐԻՆ ՀԱՎԱՆՈՒԹՅՈՒՆ ՏԱԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ 
1. Ընթացիկ իրավիճակը և իրավական ակտի ընդունման անհրաժեշտությունը
Համաձայն Հայաստանի Հանրապետության ստանձնած միջազգային պարտավորությունների՝ 2026 թվականի հոկտեմբերի 19-30-ը Հայաստանը հյուրընկալելու է ՄԱԿ-ի «Կենսաբանական բազմազանության մասին» կոնվենցիայի կողմերի 17-րդ համաժողովը (այսուհետ՝ COP17): ՄԱԿ-ի փորձագիտական գնահատականների համաձայն՝ միջոցառման անցկացման վայրի ստանդարտներին համապատասխանող տարածքի առավելագույն ներուժ ունի «Մերիդիան» էքսպո կենտրոնը:

Այդ նպատակով՝ 2025 թվականի սեպտեմբերի 25-ին ՀՀ ՏԿԵՆ պետական գույքի կառավարման կոմիտեի և «Մերիդիան Հոլդինգ» ՓԲԸ-ի (այսուհետ՝ Ընկերություն) միջև կնքվել է ծառայությունների մատուցման պետական գնման COP17-ԾՁԲ-26/01 պայմանագիրը (այսուհետ՝ Պայմանագիր): Ըստ նախնական հաշվարկների՝ կենտրոնի տարածքում միջազգային չափորոշիչներին համապատասխան լայնածավալ շինարարական և բարեկարգման աշխատանքների ընդհանուր արժեքը գնահատվել է շուրջ 25 մլն ԱՄՆ դոլարին համարժեք դրամ, ինչը ներառում է կիսակառույցների քանդման, տարածքի շինարարության և վերանորոգման աշխատանքները:

Ըստ Ընկերության և ՀՀ կառավարության միջև ձեռք բերված պայմանավորվածության՝ ֆինանսավորման ընդհանուր ծավալից 5 775 000.0 հազար դրամը Ընկերությանը տրամադրվում է միանվագ կանխավճարի տեսքով, որից
3 000 000.0 հազար դրամը հանդիսանում է մինչև 2026 թվականի դեկտեմբերի 31-ը մատուցվող ծառայությունների վճար, իսկ մնացած 2 775 000.0 հազար դրամը՝ հետագա 6 տարիների ընթացքում պետական կարիքների համար մատուցվող ծառայությունների դիմաց կանխավճար։

2025 թվականի սեպտեմբերի 25-ին Տարածքային կառավարման և ենթակառուցվածքների նախարարության պետական գույքի կառավարման կոմիտեի և Ընկերության միջև կնքված Պայմանագրի հիման վրա մեկնարկել են լայնածավալ աշխատանքները, որոնք ներկայումս ընթանում են սահմանված ժամանակացույցին համապատասխան։ Սակայն նշված աշխատանքների սահուն և անխոչընդոտ իրականացումն ապահովելու նպատակով առաջացել է լրացուցիչ ֆինանսական միջոցներ ներգրավելու անհրաժեշտություն։ Կատարողը տեղեկացրել է, որ ՄԱԿ-ի պատասխանատու աշխատակցի ներկայացված պահանջների իրականացումը հանգեցրել է շինարարական աշխատանքների ծավալների փոփոխության՝ առաջարկելով տրամադրել Կատարողին լրացուցիչ 2 000 000.0 հազար դրամ՝ փոխարենն առաջարկելով Տարածքի լրացուցիչ օրերի տրամադրում Պատվիրատուին։ Կողմերը համաձայնության են եկել Պատվիրատուի կողմից Պայմանագրով սահմանված ծառայությունից օգտվելու ծավալն ընդլայնելու վերաբերյալ՝ նախատեսելով Տարածքի տրամադրման լրացուցիչ՝ մինչև 200 oրացուցային oր ժամանակահատված՝ դրան համապատասխան Պայմանագրի գնի ավելացմամբ։ Ընկերությունը պատրաստակամություն է հայտնել, որ համապատասխան տարածքը հետագա 8 տարիների ընթացքում լրացուցիչ 200 օր (որից 50 օրը՝ նախատեսված վարկի դիմաց, իսկ 150 օրը՝ ՀՀ ՏԿԵՆ պետական գույքի կառավարման կոմիտեի և «Մերիդիան Հոլդինգ» ՓԲԸ-ի միջև 2025 թվականի սեպտեմբերի 25-ին կնքված COP17-ԾՁԲ-26/01 պայմանագրով լրացուցիչ կանխավճարի դիմաց) կտրամադրի Հայաստանի Հանրապետության կառավարությանը՝ այդ թվում՝ նաև տարածքն կառավարության հայեցողությամբ երրորդ անձանց տիրապետմանը և օգտագործմանը հատուցելի եղանակով տրամադրելու իրավունքով։
Որոշման ընդունմամբ նախատեսվում է վերոնշյալ Պայմանագրի շրջանակներում լրացուցիչ հատկացնել 2 000 000.0 հազար դրամ, սահմանելով, որ Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեն 2027 թվականի հունվարի 1-ից սկսած 8 տարվա ընթաքում ձեռք է բերում Կենտրոնի ամբողջ տարածքը լրացուցիչ 200 օրացուցային օր իր հայեցողությամբ տիրապետելու և օգտագործելու իրավունք, այդ թվում հատուցման եղանակով։

Ընկերությունը ինչպես պարտավորվել էր՝ աշխատանքներն ավարտին հասցնելու համար հատկացված կանխավճարի և վարկային միջոցների չբավարարելու դեպքում, իր սեփական ֆինանսական միջոցներից ներդնել ևս մինչև 5 մլն ԱՄՆ դոլարին համարժեք ՀՀ դրամ։
2. Առաջարկվող կարգավորման բնույթը
Հիմք ընդունելով վերոգրյալը՝ առաջարկվում է որոշման նախագծի ընդունմամբ նախատեսվում է պահանջվող 2 000 000.0 հազար դրամ գումարը 2026 թվականին Կառավարության պահուստային ֆոնդից հատկացնել տարածքային կառավարման և ենթակառուցվածքների նախարարության պետական գույքի կառավարման կոմիտեին՝ Ընկերության հետ կնքված Պայմանագրում համաձայնագիր կնքելու միջոցով փոփոխություններ կատարելով։

3. Ակնկալվող արդյունքը

«Կենսաբանական բազմազանության մասին» կոնվենցիայի կողմերի 17-րդ համաժողովի (COP17) կազմակերպման նպատակով շենքի արդիականացման, ենթակառուցվածքների բարելավման և կառուցապատման աջակցության բյուջետային վարկի տրամադրման արդյունքում համաժողովի պատշաճ և միջազգային չափորոշիչներին համապատասխան կազմակերպման ապահովում։
4. Նախագծի մշակման գործընթացում ներգրավված ինստիտուտները և անձինք

 Շրջակա միջավայրի նախարարություն։
5. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին

Սույն որոշման նախագծի ընդունմամբ պետական բյուջեում ծախսերի կամ եկամուտների փոփոխություններ նախատեսված չեն:
6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ
Ներկայացված նախագիծը բխում է կառավարության 2021-2026թթ. ծրագրի.
«4.10 Շրջակա միջավայրի պահպանություն» գլխում նշված հետևյալ առաջնահերթ ուղղություններից՝

- կենսաբազմազանության պահպանությունը և կենսաանվտանգության ապահովումը, կենդանական և բուսական աշխարհի օբյեկտների հաշվառումը,

- շրջակա միջավայրի կառավարման ոլորտում գործող միջազգային կառույցների հետ շարունակական համագործակցությունը, նոր նախաձեռնություններին մասնակցությունը։
